Լուսաբանելով Մխիթար Գոշի “Դատաստանագրքի” գործնական կիրառության հարցը, անհրաժեշտ է առանձնապես նշել, որ թեև, դրա կազմումը չի հրահանգվել օրենսդիր իշխանության կամ օրենսդիր իշխանությամբ օժտված ֆիզիկական անձի կողմից. այնուամենայնիվ դա չի խանգարել դրա համազգային ճանաչմանը: “Դատաստանագրքի”` մեզ հասած բազմաթիվ ձեռագրերը, այդ թվում և Վրաստանում, Լեհաստանում, Ղրիմում, Մոլդովայում, Ռուսաստանում և այլուր, ընդօրինակումները, ցույց են տալիս, որ այն լայնորեն կիրառվում էր կյանքում: